钦定古今图书集成/明伦汇编/闺媛典/第299卷 > 皇清三十二 > 安璿妻薛氏
## 钦定古今图书集成/明伦汇编/闺媛典/第299卷 > 皇清三十二 > 安璿妻薛氏

按《寿光县志》：薛氏，安璿妻。年十八，生子才岁馀。明末壬午，璿为北兵掠去，杳无音耗。氏矢死自守，奉养其舅并继姑，纺绩以供甘旨，备极孝谨。舅姑亡，殡葬如礼。后以家难，同其子转徙他乡。嫠居近六十年，冰霜之节，里党共称。年七十五，病亟，谓其子曰：“得葬骨舅姑墓侧足矣。” 其从侄致远哀其贞节，割地治圹以葬之。